和入京
作者：呂讓
朝代：唐

paragraphs: 俘囚經萬里，憔悴度三春。
髮改河陽鬢，衣餘京洛塵。
鍾儀悲去楚，隨會泣留秦。
既謝（一作「得」）平吳利，終成失路人。
（見《文苑英華》卷二四○）（按：《古詩紀》、《全隋詩》及逯欽立輯《先秦漢魏晉南北朝詩》皆收此詩爲隋詩，實誤。
隋無呂讓其人，《文苑英華》另收呂讓大和八年作《楚州刺史廳記》，可證。
）。